《寄贯休上人》
五代·修睦

常语亦关诗，常流安得知。楚郊来未久，吴地住多时。

立月无人近，归林有鹤随。所居浑不远，相识偶然迟。

作者简介：（?—918）唐末五代初僧，号楚湘。唐昭宗光化间，任庐山僧正。与贯休、齐己、虚中、处默等为诗友。五代初，应吴国征辟赴金陵。后死于朱瑾之难。修睦以诗名，尤长于近体，多咏僧居生活。有《东林集》，已佚。